cyanic-selkie/wikianc huggingface dataset:
Եվրոպական միության ընդլայնում
Թեկնածու երկրներ
2006 թ.՝ անկախության հռչակումից հետո, Չերնոգորիան անդամության համար պաշտոնապես դիմեց ԵՄ-ին, 2010 թ. նոյեմբերից դարձավ թեկնածու երկիր։ Չնայած այն դեռևս ԵՄ անդամ չի, բայց երկրում օգտագործվում է Եվրո դրամական միավորը՝ վերջինիս շրջանառության մեջ դրվելուց ի վեր։ Մինչ անդամակցելը երկրում պետք է դեռ մի շարք բարեփոխումներ իրականացվեն։ Դրա հետ համաձայն է նաև փոխվարչապետ Լուքսիչը, ով նշում է, որ ԵՄ թեկնածու դառնալը «նաև մարտահրավեր է», քանի որ երկիրը դեռ շատ անելիքներ ունի «Բրյուսելի կողմից նշված բոլոր ոլորտներում» ։ Մեկ միլիոնից քիչ բնակչություն ունեցող Չեռնոգորիայի տնտեսությունը դեռևս կայացած չէ, առկա է ստվերային տնտեսություն, որոշումների ընդունման խիստ կենտրոնացվածություն, կաշառակերության բարձր մակարդակ, կազմակերպված հանցավորության։ Այդուհանդերձ, դրական տեղաշարժ է նկատվում, հատկապես միջէթնիկական երկխոսության և համագործակցության հարցերում։ Այս մասին ընդգծել է նաև Հերման վան Ռոմպույը՝ 2010 թ. Բրյուսելում Չերնոգորիայի վարչապետի հետ հանդիպման ժամանակ՝ ավելացնելով, որ երկիրը մի շարք առումներով «կարող է օրինակ ծառայել տարածաշրջանի համար» ։
Ինչ վերաբերում է Սերբիային, ապա Գերմանիան պահանջում է նախ կարգավորել հարաբերությունները 2008 թ. իր անկախությունը հռչակած Կոսովոյի հետ։ Դաշնային արտգործնախարարն այդ առիթով նշել է, որ Եվրոպային անհրաժեշտ են հավաստիացումներ, որ «Սերբիան ի վիճակի է և պատրաստ է հարևանների հետ հարաբերությունների կարգավորմանը» ։ Այս ուղղությամբ Սերբական իշխանությունների կողմից իրականացված կարևոր քայլ էր բոսնիացի սերբերի նախկին առաջնորդ Ռադկո Մլադիչի ձերբակալությունը։
Բոսնիա և Հերցեգովինան այսօր ԵՄ ասոցացված անդամ է։ 2008 թ. Բրյուսելում կնքվեց Կայունացման և համագործակցության պայմանագիր ։ 2004 թ. դեկտեմբերից ԵՄ-ն այստեղ իրականացնում է EUFOR-Althea օպերացիան՝ նպատակ ունենալով վերահսկել Բոսնիայի պատերազմի ավարտից հետո՝ 1995 թ. կնքված Դայտոնյան պայմանագրի իրականացումը։
Հասկանալու համար, թե ինչու է ԵՄ-ն ձգտում իր ներկայությունը պահել այս երկրում, կարելի է բերել Գերմանիայի օրինակը։ Այսօր երկրում ներկա է ԵՄ 6300 զինվոր, որից շուրջ 900-ը՝ գերմանական ։ Ինչպես նշել է Գերմանիայի դաշնային ԱԳ նախարար Վեստերվելլեն. «Բոսնիա և Հերցեգովինայում` ԵՄ-ի անմիջական հարևան երկրում, կայունության ապահովումը կենսական շահ է ներկայացնում Գերմանիայի համար, և վերջինս պետք է աջակցի..., որպեսզի երկրում բարեփոխումներ իրականացվեն, քանի որ միայն ռազմական միջամտությամբ խնդիրը լուծվել չի կարող»։
Մակեդոնիան ԵՄ թեկնածու երկիր է 2005 թվականից, սակայն դեռ չեն սկսվել անդամակցության շուրջ բանակցությունները։
Այստեղ խոչընդոտ է ստեղծում Հունաստանը՝ կապված «Մակեդոնիայի Նախկին Հարավսլավական Հանրապետություն» անվան հետ. այս անունով շրջան կա Հունաստանի հյուսիսում։ 2010 թ. Մակեդոնիան լուծման տարբերակ առաջարկեց. վերանվանել պետությունը՝ «Մակեդոնիայի Վարդար Հանրապետություն», իսկ նախկին անվանումը թողնել ներքին գործածության համար։ Բայց հույները մերժեցին. նրանց անհանգստացնում է, որ հարևան պետությունը կարող է տարածքային նկրտումներ ունենալ հունական հյուսիսային համանուն շրջանի նկատմամբ։
Ալբանիան 2009 թ. անդամության համար դիմել է ԵՄ-ին ։ Վերջինս մի շարք պահանջներ է ներկայացրել Ալբանիային՝ տարբեր ոլորտներում բարեփոխումների իրականացման համար, որոնց բավարարման դեպքում միայն կսկսվեն անդամության շուրջ բանակցությունները։
Կարծիք կա, որ Բալկանյան թույլ զարգացած երկրների մուտքը կավելացնի անկայունությունը, հատկապես տնտեսության բնագավառում։ ԵՄ-ն ձգտում է նույնատիպ տնտեսական քաղաքականություն վարել իր բոլոր անդամների նկատմամբ, բայց փորձը (վերջին համաշխարհային տնտեսական ճգնաժամից հետո ճգնաժամը Հունաստանում, Իսպանիայում և Պորտուգալիայում) ցույց է տալիս, որ բացասական հետևանքների է հանգեցնում։ Մյուս կողմից, տարածաշրջանի համար անհրաժեշտ է անդամակցել ԵՄ-ին՝ տնտեսական զարգացման, կայունության ապահովման առումով։
Թուրքիա. կես դար բախելով Եվրոպայի դռները
ԵՄ թեկնածու երկրների շարքում հատուկ ուշադրության է արժանի Թուրքիայի հարցը. երկիր, որ դեռևս 1963 թ. դարձել էր ԵՏՀ ասոցացված անդամ և արդեն հինգ տասնամյակ թակում է Եվրոպայի դռները՝ խնդրելով անդամություն։ Սակայն անգամ 2004 թ. և 2007 թ. տեղի ունեցած ԵՄ արևելյան ընդլայնման արդյունքում Թուրքիան չկարողացավ հասնել իր նպատակին։ Միաժամանակ, եվրոպական երկրները չեն ցանկանում Թուրքիային լիովին դուրս մղել ինտեգրման գործընթացից և առաջարկում են հատուկ «Եվրոպական ռազմավարություն Թուրքիայի համար», որի նպատակն է մոտեցնել Թուրքիան ԵՄ-ին։
Թուրքիան հակասություններ ունի իր հարևանների հետ, ինչը ևս խոչընդոտ է հանդիսանում այդ պետության անդամակցության ճանապարհին։ Դրանցից են Կիպրոսի խնդիրը, Հյուսիսային Իրաքի խնդիր, Սիրիայի հետ հակասությունները, Հայաստանի հետ փակ սահմանները, Հայոց ցեղասպանությունը և այլն։
Խոչընդոտներից մեկն էլ Թուրքիայում ժողովրդավարության ցածր մակարդակն է և մարդու իրավունքների ոտնահարման դեպքերի առկայությունը։ Դեռևս 1999 թ. Հելսինկյան գագաթաժողովի ժամանակ նշվել էր, որ ԵՄ դիրքորոշումը հստակ է. անդամակցության բանակցություններ սկսելու համար Թուրքիայի՝ Կոպենհագենյան քաղաքական չափանիշներին համապատասխան լինելը պարտադիր նախապայման է։
Լայն քննարկումների առարկա է այն հարցը, որ Թուրքիան աշխարհագրորեն Եվրոպական երկիր չէ։ Պետության տարածքի 97%-ը և բնակչության 90%-ը գտնվում են Ասիա մայրցամաքում։ Մի կողմից, հնարավոր է ԵՄ-ի համար դրական գնահատել այս հանգամանքը, քանի որ Թուրքիայի անդամ դառնալուց հետո այն մեծ ազդեցություն ձեռք կբերի տարածաշրջանում։ ԵՄ-ն անմիջականորեն հարևան կդառնա այնպիսի երկրների, ինչպիսիք են Սիրիան, Իրանը, Իրաքը, Անդրկովկասյան հանրապետությունները։ Մյուս կողմից, ԵՄ-ն մշտապես խուսափել է հակամարտություններով հարուստ տարածաշրջանների հետ ուղղակի հարևանությունից։
Անդամակցության աննպատակահարմարության հիմնավորումներից մեկն էլ պայմանավորված է Թուրքիայի մեծաթիվ և արագորեն աճող բնակչությամբ, ինչը Թուրքիային իրավունք կտա ԵՄ ղեկավար մարմիններում ունենալ առավել շատ ձայներ։ Ըստ որոշ հաշվարկների՝ եթե Թուրքիան մտնի ԵՄ կազմի մեջ, ապա 2025 թ. ԵՄ-ում կապրի արդեն շուրջ 90մլն թուրք։
Մտահոգիչ է նաև Թուրքիայից դեպի եվրոպական առավել զարգացած երկրներ հնարավոր հսկայական միգրացիոն հոսքը։ Բաց սահմանների և խոչընդոտների բացակայության դեպքում, թուրք բնակչության մեծ ներգաղթ կարող է սկսվել դեպի եվրոպական երկրներ։ Եթե հաշվի առնենք, որ թուրքական բնակչության գրեթե 98%-ը դավանում է իսլամ, ապա դա կբազմապատկի դեմոգրաֆիկ առումով ԵՄ-ին սպառնացող վտանգները։ Այստեղ ճշմարտացի դիտարոում է անում ավստրիական «Die Presse» օրաթերթը. «Խոսքը չի գնում իսլամաֆոբիայի մասին. այս ամենը միայն վախ է իսլամիստների հանդեպ»։
2005 թ. ԵՄ-ն որոշեց սկսել Թուրքիայի հետ անդամակցության բանակցությունները։ Սակայն ԵՄ ԱԳ նախարարների խորհուրդը նույն տարի որոշում կայացրեց հետաձգել բանակցությունները։
ԵՄ պետությունների շարքում հակաթուրքական տրամադրվածությամբ հատկապես հանդես են գալիս Ֆրանսիան, Գերմանիան և Ավստրիան։ Հարցումները ցույց են տվել, որ Գերմանիայի բնակչության 66%-ը և Ֆրանսիայի բնակչության 68%-ը դեմ են ԵՄ-ին Թուրքիայի անդամակցությանը ։ Ավստրիան էլ 2008 թ. օգոստոսին հայտարարեց, որ եթե Միությունը հավանություն տա Թուրքիայի դիմումին, ապա նա այդ հարցը կդնի հանրային քվեարկության, իսկ Ավստրիայի բնակչության մոտ 80%-ը դեմ է Թուրքիայի անդամակցությանը ։
«Թուրքիայի մուտքը ԵՄ կնշանակի Եվրոպայի վերջը».– այսպես է արտահայտվել Ֆրանսիայի նախկին նախագահ Ժիսկար դ'Էստենն իր հարցազրույցներից մեկի ժամանակ։ Թուրքիայի անդամակցության կողմնակիցներին նա անվանել է Եվրամիության թշնամիներ [D’Esten “Turkey in EU? It’s a Catastrophy” BBC, 08.11.2002, http://news.bbc.co.uk]:
Ինչ վերաբերում է Մեծ Բրիտանիային, ապա վարչապետ Դևիդ Քեմերոնը 2010 թ. հուլիսի 27-ին Անկարայում հայտարարեց. «Երբ ես պատկերացնում եմ, թե Թուրքիան` որպես ՆԱՏՕ-ի անդամ, որքան շատ բան է արել Եվրոպայի պաշտպանության համար, և հիմա անում է Աֆղանստանում՝ մեր եվրոպական դաշնակիցների հետ, ապա զայրույթ եմ ապրում, որ ԵՄ-ին Թուրքիայի անդամակցության գործընթացը դանդաղեցվում է։ Բավական չէ, որ ասում են Թուրքիան միայն պահպանում է ճամբարը, նա պետք է գտնվի վրանում» ։
Անդրադառնալով եվրոպայում տիրող հասարակական կարծիքին, պետք է նշել, որ Եվրոպայի բնակչության կեսից ավելին նրան ուղղակի չի համարում «եվրոպական պետություն» ։
2010 թ. նոյեմբերին բրիտանական «Financial Times» թերթը գրեց. «Վաղ, թե ուշ ԵՄ-ն ու Թուրքիան բանակցությունների համար այլևս քննարկման թեմա չեն ունենա։ ԵՄ-ն անընդհատ տարբեր պատճառաբանություններով ձգձգում է գործընթացը և խոչընդոտներ հարուցում Թուրքիայի անդամակցությանը։ Նա հույսը դրել է այն բանի վրա, որ թուրքական հասարակությունում աստիճանաբար կմարի ԵՄ-ին անդամակցելու շուրջ խանդավառությունը, և աստիճանաբար կնվազի կողմնակիցների թվաքանակը։ Դա աստիճանաբար տալիս է իր պտուղները։ Մինչ այսօր ԵՄ-ն, երբ իր անդամակցության շուրջ բանակցություններ է սկսել եվրոպական որևէ երկրի հետ, ապա ընդհանրապես չի մերժել ոչ մի երկրի։ Իսկ դա նշանակում է, որ եթե Թուրքիայի անդամակցությունը մերժվի, ապա Թուրքիան կհանդիսանա ԵՄ-ի կողմից առաջին մերժված երկիրը» ։
Հղումներ
Կատեգորիա:Եվրոպական միության ընդլայնում
Արթուր Մոլիտվին
Արթուր Մոլիտվին, երաժիշտ, բաս-կիթառահար ։
Կենսագրություն
Արթուր Մոլիտվինը ծնվել է 1964 թվականի օգոստոսի 17-ին, Երևան քաղաքոում ։ Նվագել սկսել է 15 տարեկանից։
1986 թվականին հիմնել է «Ալյանս» խումբը։ Այն հետագայում վերանվանվել է «Դաշինք» ։ Խումբը մասնակցել է մի քանի փառատոների, այդ թվում` 1987 թվականի Հայաստանի առաջին ռոք փառատոնին։
Արթուր Մոլիտվինը 1990-ականների կեսերին աշխատել է զազ ակումբում։ 2001 թվականից աշխատանքի է անցել Վահան Արծրունու երաժշտական խմբում։ Այդ աշխատանքին զուգահեռ նվագել է «Stormey Monday», «Groove In Bend», «Արամազդ», «Արմադամ» երաժշտական խմբերում։ Արթուր Մոլիտվինը համագործակցել է նաև երաժիշտ Արթուր Մեսչյանի հետ։ Վերջինիս հետ համերգային ծրագրով հանդես է եկել Երևանում, Մոսկվայում, Լոս Անջելեսում։
Արթուր Մոլիտվինը նվագել է նաև հայ երգարվեստի այլ ներկայացուցիչների հետ։
Համերգային շրջագայություններ է ունեցել Ֆրանսիայում, Գերմանիայում, Նիդերլանդներում, Լիբանանում, Սիրիայում և այլ երկրներում։ 2010 թվականին Հայաստանի պետական սիմֆոնիկ նվագախմբի հետ ելույթ է ունեցել անգլիացի ռոք-վոկալիստ է, երգերի հեղինակ Յան Գիլանի բարեգործական համերգի ժամանակ։
Արտաքին հղումներ
Կատեգորիա:Երաժիշտներ այբբենական կարգով
Անձավ (Վանի գավառ)
Անձավ, գյուղ Արևմտյան Հայաստանում, Վանի վիլայեթի Վանի գավառում ։ Գտնվում էր Վան քաղաքից հյուսիս-արևելք, հարթավայրում։
Պատմություն
Բնակիչները գործուն մասնակցություն են ունեցել 1915 թվականի Վանի ինքնապաշտպանական մարտերին։
Բնակչություն
1850-ական թվականներին ուներ 8 տուն՝ 60 հայ բնակչով։ XX դարի սկզբին հայերի հետ նաև ապրում էին մի քանի տուն եզդի քրդեր։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։
Պատմամշակութային կառույցներ
Անձավում գտել են ուրարտական թագավոր Մենուա Ա-ի սեպագիր մի քանի արձանագրություններ։ Գյուղի մոտակայքում նշմարվում են նաև հին բերդի ավերակներ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Իփեքյոլուի շրջանի համայնքներ
Կոզելշչինսկի գյուղական խորհուրդ (Կոզելշչինսկի շրջան)
Կոզելշչինսկի գյուղական խորհուրդ  (Козельщинська селищна рада), Ուկրաինայի Պոլտավայի մարզի Կոզելշչինսկի շրջանում ։
2001 թվականի տվյալներով Կոզելշչինսկի գյուղական խորհրդում բնակվում էր 5107 մարդ։ Խորհրդում կա 6 բնակավայր։
Արտաքին հղումներ
Կատեգորիա:Ուկրաինայի բնակավայրեր
Զիբինո (գյուղ, Վոլչանսկի շրջան)
Զիբինո (Зибине), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1600 թվականին։
2001 թվականի տվյալներով Զիբինո գյուղում բնակվում էր 115 մարդ։ Բնակավայրը զբաղեցնում է 0,71 կմ² տարածք։ Բնակչության խտությունը կազմում էր 161,97 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Միքայել Հարությունյան
Միքայել Հարությունի Հարությունյան, ՀՀ պետական և ռազմական գործիչ, գեներալ-գնդապետ (2002)։ Նրան մեղադրանք է առաջադրվել 2008 թվականի մարտի 1-ի իրադարձությունների օրերին սահմանադրական կարգը տապալելու համար և հեռակա կարգով դատապարտվել է կալանքի և միջազգային հետախուզում է հայտարարվել ։
Ծանոթագրություններ
Կատեգորիա:Հայ գեներալներ Կատեգորիա:ՀՀ գեներալներ Կատեգորիա:ՀՀ գեներալ-գնդապետեր Կատեգորիա:ՀՀ Մարտական խաչ շքանշանի ասպետներ Կատեգորիա:«Վարդան Մամիկոնյան» շքանշանի ասպետներ Կատեգորիա:ԼՂՀ Մարտական խաչ շքանշանի ասպետներ Կատեգորիա:Բողոքի ցույցեր 2008 թվականի Հայաստանի նախագահական ընտրությունների արդյունքների դեմ Կատեգորիա:Բաքվի բարձրագույն համազորային հրամանատարական ուսումնարանի շրջանավարտներ Կատեգորիա:Հայ պետական գործիչներ Կատեգորիա:Հայ ռազմական գործիչներ Կատեգորիա:Հայ քաղաքական գործիչներ Կատեգորիա:Պատվո լեգեոնի շքանշանի ասպետներ
Դոմա Օտդիխա «Ավանգարդ»
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Սերպուխովսկի շրջանի բնակավայրեր
Բիանկո
Բիանկո  (Bruzzano Zeffirio) քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 4019 մարդ, բնակչության խտությունը կազմում է 130 մարդ/կմ²։ Զբաղեցնում է 31 կմ² մակերես տարածք։ Փոստային ինդեքսն է՝ 89032։ Հեռախոսային կոդը՝ 0964։
Կատեգորիա:Իտալիայի քաղաքիներ
Վալերիա Լուկյանովա
Վալերիա Վալերիևնա Լուկյանովա (Вале́рія Вале́ріївна Лук'я́нова, Валерия Валерьевна Лукьянова, ) Մոլդովայում ծնված ուկրաինացի մոդել և արտիստուհի է, որը հայտնի է բարբիի հետ իր նմանությամբ ։ Նա ներկայումս ապրում է Ռուսաստանում։ Բարբիի էֆեկտն ուժեղացնելու համար Լուկյանովան օգտագործում է դիմահարդարում և կոնտակտային ոսպնյակներ իր բնական կանաչ/մոխրագույն/կապույտ աչքերի վրա։ Նա հայտարարել է, որ կրծքի իմպլանտներ է արել, բայց մարմնի մնացած մասերը բնական են և սլացիկ՝ ամենօրյա մարզասրահում մարզումների և որոշակի սննդակարգի շնորհիվ ։
Վաղ կյանք
Լուկյանովան ծնվել է 1985 թվականի օգոստոսի 23-ին Տիրասպոլում, որն այն ժամանակ Խորհրդային Միությունում Մոլդովական ԽՍՀ-ի մաս էր կազմում ։ Նա ծագումով ռուս է ։ Մայրը՝ Իրինան, աշխատում էր ռազմական ոլորտում, իսկ հայրը շինարար էր, ով նաև կես դրույքով աշխատում էր որպես դիսկ-ժոկեյ ։ Լուկյանովան 16 տարեկանից՝ մինչև 2014 թվականը, ապրել է Ուկրաինայի Օդեսա քաղաքում, ապա տեղափոխվել է Մոսկվա ։
Մոդելային կարիերա
2007 թվականին Լուկյանովան հաղթել է «Աշխարհի միսս ադամանդե թագը» գեղեցկության համաշխարհային մրցույթում ։ Գեղեցկության մրցույթին կարող էր մասնակցել ցանկացած կին, ուներ մոտ 300 մասնակից, և չկար որևէ կանոն, որն արգելում էր պլաստիկ վիրահատությունները կամ մարմնի ձևափոխումը  ։ Այնուհետև նա բազմաթիվ ֆոտոսեսիաներ ու հարցազրույցներ է հրապարակել ռուսական լրատվամիջոցներում, այդ թվում՝ էրոտիկ լուսանկարներ    ։ Լուկյանովան համաշխարհային համբավ ձեռք բերեց իր բարբիի տիկնիկային արտաքինով այն բանից հետո, երբ նա համացանցում տեղադրեց իր լուսանկարներն ու տեսանյութերը ։ Նա համբավ ձեռք բերեց այն բանից հետո, երբ համացանցում հայտնվեցին իր «գրեթե անմարդկային գեղեցկության» մասին հաղորդումները։ Ռուսաստանից դուրս նրա մասին առաջին ուշագրավ լուսաբանումը եղել է Ջեզաբել բլոգում, որին հաջորդել է Սեբաստիան Ֆաենայի ֆոտոսեսիան V-ում ։ Լրատվամիջոցները նրան նկարագրել են որպես կենդանի Բարբի տիկնիկ  ։
Լուկյանովայի նկատմամբ թերահավատություն կար՝ ABC News-ը ենթադրում էր, որ Լուկյանովան խաբեություն է, որն օգնում է պատկերների խմբագրման ծրագրերին ։ Դայան Լևինը Լուկյանովային համարում էր լրատվամիջոցների օբյեկտիվացման բացասական հետևանքների օրինակ ։ Պատկերների խմբագրման մեղադրանքներին դիմակայելու համար Լուկյանովան տեսանյութեր է տեղադրել YouTube-ում և հայտնվել «Ռոսիա-1» և «Առաջին ալիք (Ռուսաստան)» հեռուստաալիքներում։ Լուկյանովան խոստովանել է, որ մեծացրել է կուրծքը, բայց այլ պլաստիկ վիրահատություն չի արել, և հերքում է, որ կողոսկրեր են հեռացրել՝ գոտկատեղը փոքրացնելու համար ։
2013 թվականին Լուկյանովան դարձել է Vice's My Life Online վավերագրական ֆիլմաշարի մի դրվագ՝ «Տիեզերական Բարբի» ։ 2013 թվականին նա մասնակցել է «Փուլը» վավերագրական ֆիլմին, որը թողարկվել է YouTube-ում 7 լեզուներով ։
2015 թվականին Լուկյանովան որպես մոդել մասնակցել է Դոսո Դոսսիի նորաձևության ցուցադրությանը ։
Երաժշտություն, դերասանական խաղ և սպիրիտիզմ
Լուկյանովան Մարմնից դուրս ճանապարհորդության դպրոցի (School of Out-of-Body Travel) հրահանգիչ է ,որը նկարագրված է որպես «միջազգային դպրոց, որտեղ մեր հրահանգիչները ցույց են տալիս ուսանողներին, թե ինչպես թողնել իրենց ֆիզիկական մարմինը և ճանապարհորդել իրենց հոգևոր մարմնում» ։ Նրա հոգևոր անունը Ամատուե է ։
Նա կոմպոզիտոր է, օպերային երգչուհի և ձայնագրել է նոր դարաշրջանի երաժշտության երկու ալբոմ՝ «Արևն աչքերում» և 2013 թ.՝ օգտագործելով Ամատուե անունը :Նա գրել է մի գիրք՝ աստղային ճանապարհորդություն, իր աստղային ճանապարհորդությունների մասին, որը նա հասանելի է դարձրել 2012 թվականին որպես RTF ֆայլ՝ անվճար ներբեռնելու իր կայքից ։
Նա իր դեբյուտային դերն ունեցավ գեղարվեստական ֆիլմում «Տիկնիկը» (2017), սարսափ ֆիլմ, որի ռեժիսորն ու սցենարը Սյուզաննա Օ’Բրայենն է։ Ֆիլմը, որը ներառում է նաև Մինդի Ռոբինսոնը և Ռոն Ջերեմին, պտտվում է Լուկյանովայի կերպարի շուրջ՝ տիկնիկների մասերից պատրաստված ուղեկցորդուհին, որը ստեղծվել է բժշկի կողմից՝ ուրիշներին սպանելու և հավաքագրելու համար է, և երկու տղամարդկանց, ովքեր խնդրել են նրան ։ Ֆիլմը ներկայացվել է Կաննի կինոփառատոնում 2017թվականին ։
Անձնական կյանքի
Նա ծագումով ռուս է։ Նա ճարտարապետության բակալավրի կոչում ունի Օդեսայի շինարարության և ճարտարապետության պետական ակադեմիայից ։
Նա ամուսնացած է ուկրաինացի գործարար Դմիտրի Շկրաբովի՝ իր մանկության ընկերոջ հետ ։ Սակայն Լուկյանովան ասել է, որ չի ցանկանում երեխաներ ունենալ կամ «ընտանեկան ապրելակերպ» ։
Լուկյանովան խիստ հում բուսակեր է, ապրում է հեղուկ սննդակարգով ։ Նա ասաց, որ 2012 թվականին իր քաշը կազմել է 45 կգ (100 ֆունտ) ։ 2014 թվականին նա հայտարարեց, որ ինքն իրեն սովոռեցնում է ապրել միայն լույսից և օդից, և վերածվում է շնչառության, որը նկարագրվում է որպես պաշտամունք, և կարծում է, որ սնունդն ու ջուրը անհրաժեշտ չեն գոյատևման համար։ Սակայն ավելի ուշ նա դադարեցրեց այս փորձը՝ հայտարարելով. «Դեռ կուզենայի մի օր շնչել։ Բայց հիմա ես հեռու եմ դրանից, չգիտեմ, թե երբ կանեմ դա» ։
2014 թվականին Ուկրաինայի Դոնբասում պատերազմի պատճառով Լուկյանովան Օդեսայից տեղափոխվել է Մոսկվա  ։
Հարձակումներ
2014 թվականին Լուկյանովան հայտնել է ոստիկանություն, որ իրեն բռունցքով հարվածել և խեղդամահ են արել երկու տղամարդ՝ իր տան մոտ՝ վերջին երկու տարիների ընթացքում անանուն սպառնալիքներ ստանալուց հետո։ Նա հոսպիտալացվել է և մեկ շաբաթ անց բաց է թողնվել ։
Քաղաքական հայացքներ
Լուկյանովան հակասություններ առաջացրեց, երբ Դոնբասում պատերազմի ժամանակ աջակցություն հայտնեց Ռուսաստանին։ Ղրիմի շրջանում նկարվելուց հետո նա գրել է. «Մի հանձնվիր, կռվիր։ Մեր պապերը մերկ ձեռքերով կռվել են ֆաշիստների դեմ։ Մի՛ խայտառակիր Մեծ մարտիկի պատիվը։ Իմացիր, որ Ռուսաստանը միշտ քեզ հետ է» ։
Նա նաև ռասիստական հայացքներ է հայտնել։ Նա 2014-ին տված հարցազրույցում պնդեց, որ ռասայական խառնաշփոթը «դեգեներացիա» է առաջացրել և ասաց, որ ռասայական խառնումն է պատճառը, որ այսօր ենթադրաբար ավելի քիչ գեղեցիկ կանայք կան։ Իր արտաքինի մասին նա ասաց. «Ես սպիտակ մաշկ ունեմ, ես սկանդինավյան տիպ եմ, գուցե մի փոքր արևելյան բալթյան, բայց ավելի մոտ սկանդինավյան»  ։ Նա հասավ նրան, որ ռուս մորից և հայ հորից ծնված աղջիկը պետք է պլաստիկ վիրահատության ենթարկվի՝ քթի չափը փոքրացնելու համար ։
Մականուններ
Իր կարիերայի ընթացքում նա ստացել է տարբեր մականուններ՝ կապված իր բարբիի տեսքի հետ։ Նրան ամենից հաճախ անվանում են «Մարդկային Բարբի» ։
IՌուսալեզու լրատվամիջոցներում նրան հաճախ անվանում են «Ռուս Բարբի»  , «Ուկրաինական Բարբի»   և «Օդեսայի Բարբի»    ։
Լուկյանովան զայրույթ է արտահայտել «Մարդ բարբի» մականունին, քանի որ կարծում է, որ դա «մի փոքր նվաստացուցիչ և վիրավորական է», բայց նա սովոր է դրան, քանի որ դա իր երկրպագուների «խնդրած» կերպարն է, ուստի նա պետք է «համապատասխանի դրան», «դա դարձել է իմ գեղագիտական կերպարի մի մասը, բայց դա ինձ դուր չի գալիս» ։
Արտաքին հղումներ
Կատեգորիա:Ուկրաինացի մոդելներ Կատեգորիա:Յություբերներ Կատեգորիա:Պրոդյուսերներ
Վիկտոր Կոզմին
Սովորել է Գալացի ֆինանսական ակադեմիայում։ Եղել է «Վիացա մունչիտորիլոր» (1900, «Viata muncitorilor») և «Ավընտուլ» (1900—1901, 1904—1905, «Avintul») սոցիալ-դեմոկրատ թերթերի հիմնադիր-խմբագիրներից։ Գրել է քնարական բանաստեղծություններ («Մարմարի աղերսը», «Սեր», «Լռություն», «Իդեալ»), պոեմներ («Երջանկություն»), նովելներ («Դինա», «Թեոդոսիա»), որոնցում արտահայտել է մարդկանց իրավահավասարության, շահագործման վերացման, պարտադիր ուսուցման և այլ առաջադիմական գաղափարներ։ Կոզմինը ցասումով է արձագանքել սուլթան Համիդի սարքած հայկական կոտորածներին (1897), նույն թվականին Գալացում հրատարակել «Ներբող հայ ժողովրդին» և «Հերոս նահատակներ» բանաստեղծությունները։
Կատեգորիա:Ռումինահայ բանաստեղծներ Կատեգորիա:Ռումինագիր հայ գրողներ
(3985) Ռեյբատսոն
(3985) Ռեյբատսոն (Raybatson), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 12-ին Կարոլին Շումեյկերի կողմից Պալոմարում ։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անտելեպյան
Անտելեպյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Յուրևո (գյուղ, Յարոսլավսկի շրջան)
Յուրևո (Юрьево), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Յարոսլավսկի շրջանի բնակավայրեր
Նովոգալեշչինսկի գյուղական խորհուրդ (Կոզելշչինսկի շրջան)
Նովոգալեշչինսկի գյուղական խորհուրդ  (Новогалещинська селищна рада), Ուկրաինայի Պոլտավայի մարզի Կոզելշչինսկի շրջանում ։
2001 թվականի տվյալներով Նովոգալեշչինսկի գյուղական խորհրդում բնակվում էր 3243 մարդ։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր
Բեդիայի վանք
Բեդիայի վանք (ბედიის მონასტერი), միջնադարյան ուղղափառ վանք Աբխազիայում։ Գտնվում է Թքուարչալի շրջանի Ագուբեդիա գյուղում։ Տաճարը փաստացի գտնվում է Աբխազ ուղղափառ եկեղեցու վերահսկման տակ, սակայն պաշտոնապես այն մնում է Վրաց ուղղափառ եկեղեցու օրենսդրության ներքո։
Բեդիայի վանքը կառուցել է 10-րդ դարում Աբխազիայի թագավոր Բագրատ Բ-ն (ով հետագայում դառնում է Վրաստանի թագավոր Բագրատ Գ անվան տակ) Սուրբ Աստվածամոր Բլախերնյան սրբապատկերի պատվին։ Տաճարում է գտնվում է Բագրատի գերեզմանատունը։ 13--րդ դարում Բեդիայի տաճարը վերանորոգվել է, նորից են կառուցվել գմբեթը և ճակատը։ Ճարտարապետական առումով տաճարը կարելի է անվանել գմբեթավոր։ Պատերը կատարված են սրբատաշ քարից։ 16--րդ դարից սկսած մինչև 19-րդ դարը այստեղ որևէ եկեղեցական արարողություններ չեն անցկացվել ։
Այժմ Բեդիայի տաճարում վերականգնողական աշխատանքներ են ընթանում, որոնց վրացական կողմը «վանդալություն» է անվանում։ Վրաց ուղղափառ եկեղեցին նաև նշում է, որ վերանորոգման ընթացքում ներկածածկ են անում տաճարի պատերին թողած վրացական որմնանկարները, փոխվում է վանքի ընքհանուր տեսքը։ Բացի այդ, Վրաստանի ԱԳՆ-ն կոչ է արել ՅՈւՆԵՍԿՕ-ին խոչընդոտել է Աբխազիայի տարածքում վրացական պատմական և մշակութային հուշարյանների նպատակամետ ոչնչացմանը ։
Ծանոթագրություններ
Կատեգորիա:Վրաստանի վանքեր Կատեգորիա:Աբխազիայի շենքեր և կառույցներ Կատեգորիա:10-րդ դարում հիմնադրված քրիստոնեական վանքեր
Արամ Անտոնյան (այլ կիրառումներ)
Արամ Անտոնյան անուն-ազգանունը կարող է վերաբերել՝
Բեյ Դաո
Բեյ Դաո (北岛, իսկական անունը՝ Չժաո Չժենկայ, 赵振开, ), չին բանաստեղծ։
Կենսագրություն
Բեյ Դաոն ծնվել է 1949 թվականի օգոստոսի 2-ին Պեկինում։ Անդամակցել է Խունվեյբիններին, սակայն հետագայում փոխել է իր քաղաքական դիրքորոշումը։ Մասնակցել է 1976 թվականի ապրիլի 5-ին Պեկինի Տյանանմեն հրապարակում տեղի ունեցած բողոքին։ 1989 թվականի հունիսի 4-ին նույն հրապարակում տեղի ունեցած ցույցի ճնշման ժամանակ Բեյ Դաոն գտնվում էր Բեռլինում, որտեղ մասնակցում էր գրական գիտաժողովի։ Այս իրադարձության ազդեցության տակ նա որոշում է այլևս չվերադառնալ հայրենիք։ Որոշ ժամանակ բնակվել է Մեծ Բրիտանիայում, Գերմանիայում, Նորվեգիայում, Նիդերլանդներում, Ֆրանսիայում և ԱՄՆ-ում։ Դասավանդել է ամերիկյան մի շարք համալսարաններում և Հոնկոնգի չինական համալսարանում։ 2006 թվականին բնակության է վերադարձել Չինաստան։
Ծանոթագրություններ
Կատեգորիա:Չինացի գրողներ Կատեգորիա:Չինացի բանաստեղծներ Կատեգորիա:Գրական կեղծանուններով հայտնի հեղինակներ
Տակաիսի
Տակաիսի (高石市), Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 11,35 կմ², բնակչությունը՝ 57 808 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 5093,22 մարդ/կմ²։
Աշխարհագրական դիրք
Տակաիսի քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Սակաի, Իզումի, Իզումիոցու քաղաքները։
Բնակչություն
Քաղաքի բնակչությունը կազմում է 57 808 մարդ (2014 թվականի օգոստոսի 1-ի տվյալների համաձայն), իսկ խտությունը՝ 5093,22 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Տակաիսի քաղաքը խորհրդանշող ծառ է համարվում սոճին, ծաղիկ՝ քրիզանթեմը ։
Արտաքին հղումներ
Կատեգորիա:Ճապոնիայի քաղաքներ
Վեստուզ Մարմուտիե
Բնակչությունը 2014 թվականի դրությամբ կազմում է 260 մարդ, բնակչության խտությունը` 65.66 մարդ/կմ²։ Բնակավայրը զբաղեցնում է 3.96 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 25 կմ հյուսիս-արևմուտք։
Ժովտնևոե (գյուղ, Չերվոնոարմեյսկի գյուղական խորհուրդ)
Ժովտնևոե (Жовтневе), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Լիման։ Հիմնադրվել է 1770 թվականին։
Վեստուզ Մարմուտիե
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ժովտնևոե (գյուղ, Չերվոնոարմեյսկի գյուղական խորհուրդ)
2001 թվականի տվյալներով Ժովտնևոե գյուղում բնակվում էր 542 մարդ։ Բնակավայրը զբաղեցնում է 2931 կմ² տարածք։ Բնակչության խտությունը կազմում էր 184,92 մարդ/կմ²։
Վեստուզ Մարմուտիե
Տնտեսություն
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 140-ը, իսկ ոչ ակտիվները` 30։ Ակտիվության ցուցանիշը կազմում է 82,4 %։ 140 աշխատունակ մարդկանցից աշխատել է 130 անձ (74 տղամարդ և 56 կին)։ Գործազուրկ են եղել 10 անձ (6 տղամարդ և 4 կին)։ 30 անաշխատունակներից 12-ը եղել են աշակերտներ կամ ուսանողներ, 14-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ժովտնևոե (գյուղ, Չերվոնոարմեյսկի գյուղական խորհուրդ)
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1770 թվականին հիմնադրված բնակավայրեր
Պետրոս Ալոյան
Պետրոս Գևորգի Ալոյան, հայ երկրաբան։ Երկրաբանա-հանքաբանական գիտությունների դոկտոր (1999), պրոֆեսոր։ ԽՍՀՄ Պետական մրցանակ (1989): Ռուսաստանի բնական ԳԱ անդամ (1994): ՀՃԱ ակադեմիկոս (1996): ՀՀ Պետական մրցանակ (2003):
Կենսագրություն
Պետրոս Ալոյանը ծնվել է 1937 թվականի օգոստոսի 28-ին, Երևանում, ծառայողի ընտանիքում։ 1956-1961 թվականներին սովորել է Երևանի պետական համալսարանի երկրաբանական ֆակուլտետում։ 1965-1968 թվականներին սովորել է Մոսկվայի Շմիդտի անվան «Երկրի Ֆիզիկայի ինստիտուտի» ասպիրանտուրայում՝ նշանավոր երկրաբան, ԽՍՀՄ ԳԱ թղթակից-անդամ Վ. Վ. Բելոուսովի ղեկավարությամբ։ Ավարտելով ասպիրանտուրան՝ աշխատանքի է անցել Գյումրիի Գեոֆիզիկայի և ինժեներային սեյսմաբանության ինստիտուտում։ 1968-1972 թվականներին եղել է ՀԽՍՀ ԳԱ Երկրաֆիզիկայի և ճարտարագիտական սեյսմոլոգիայի ինստիտուտի ավագ գիտաշխատող, 1972 թվականից՝ Լեռնամետալուրգիայի ինստիտուտի բաժնի վարիչ, 1976 թվականից՝ Լեռնամետալուրգիական գիտահետազոտական ինստիտուտի երկրաբանական լաբորատորիայի վարիչ։ 1993-1996 թվականներին եղել է Լեռնամետալուրգիայի ինստիտուտի գիտության գծով փոխտնօրեն, 2008 թվականից՝ «Գեոիդ» ՍՊԸ հիմնադիր տնօրեն և «Ընդերքի պահպանության կենտրոնի» նախագահ։ Դասավանդել է Երևանի պետական համալսարանի երկրաբանական ֆակուլտետում և նախագահել ֆակուլտետի պետական քննությունների հանձնաժողովը։
Աշխատանքները վերաբերում են տարածքային երկրաբանության, երկրատեկտոնիկայի, հանքային հումքի տնտեսագիտական խնդիրներին։ Ալոյանը հեղինակ և համահեղինակ է մոտ 120 գիտական հոդվածների, այդ թվում՝ 10 մենագրությունների, բազմաթիվ ձեռագիր աշխատությունների, զեկուցագրերի և առաջարկների` նվիրված Հայաստանի երկրաբանության և հանքային հումքի արդյունավետ օգտագործման ու համալիր մշակման հարցերին, որոնք ներառում են հանքային հումքի, նրա տեխնոլոգիական վերամշակման ուսումնասիրության, հանքավայրերի գնահատման և վերագնահատման, պաշարների հաշվարկման, հանքավայրերի և հանքաքարերի արդյունաբերական տեսակավորման, հումքի և տեխնոլոգիական վերամշակման համալիր օգտագործման հարցեր։ Ալոյանի «Հայաստանի լեռնահանքային շրջանների երկրաբանությունը և գունավոր ու ազնիվ մետաղների հանքավայրերի յուրացման արդյունավետության բարձրացման ֆորմացիոն-տեխնոլոգիական սկզբունքները» դոկտորական ատենախոսությունը (1999) նվիրված է ՀՀ 84 հանքային հումքի և և նրա յուրացման արդի խնդիրներին ։
Մահ
Մահացել է 2014 թվականի հուլիսի 18-ին։
Արտաքին հղումներ
Կատեգորիա:Հայ երկրաբաններ Կատեգորիա:Երկրաբանա-հանքաբանական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Հայ պրոֆեսորներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ՀՀ պետական մրցանակի դափնեկիրներ
Աստերոիդների ցանկ (162201-162300)
Աստերոիդների ցանկ (162101-162200) * Աստերոիդների ցանկ * Աստերոիդների ցանկ (162301-162400)
|}
Վարապոդիո
Վարապոդիո  (Varapodio), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 2332 մարդ, բնակչության խտությունը կազմում է 80 մարդ/կմ²։ Զբաղեցնում է 29 կմ² մակերես տարածք։ Փոստային ինդեքսն է՝ 89010։ Հեռախոսային կոդը՝ 0966։
Կատեգորիա:Իտալիայի քաղաքիներ
Հին տունը (ֆիլմ, 1969)
«Հին տունը» («Старый дом»), խորհրդային գեղարվեստական լիամետրաժ սև-սպիտակ ֆիլմ, որը նկարահանել են ռեժիսորներ Բորիս Բունեևը և Վալերի Բելյակովիչը Մ. Գորկու անվան կինոստուդիայում 1969 թվականին։ Ֆիլմը նվիրված է ռուս գրող, փիլիսոփա և հեղափոխական Ալեքսանդր Գերցենի կյանքի վաղ շրջանին (1812-1870)։
Սյուժե
Ֆիլմը պատմում է Ալեքսանդր Գերցենի կյանքի վաղ տարիների, նրա առաջին ու անպատասխանատու սիրո, երիտասարդության թափառումների և երիտասարդ քննադատի ու հեղափոխականի հասունացման մասին։
Ծանոթագրություններ
Կատեգորիա:1969 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Խորհրդային կենսագրական ֆիլմեր Կատեգորիա:Բնօրինակում անաղբյուր հոդվածներ
Արման Աբովյան
Կենսագրություն
Արման Աբովյանը ծնվել է 1973 թվականին։ Սովորել է Երևանի թիվ 85 դպրոցում։ 1991 թվականին ընդունվել է Հայկական բաց համալսարան։ 1991-2001 թվականներին աշխատել է ամերիկյան «Խաղաղության կորպուսում», 2001-2012 թվականներին՝ Հայաստանում ԱՄՆ դեսպանատանը, 2013-2015 թվականներին եղել է «ՈւկրԲուդ» պետական ընկերության տնօրենի խորհրդական, 2015-2018 թվականներին աշխատել է Ուկրաինայում Հայաստանի դեսպանի խորհրդական։
Աշխատանքային գործունեություն
Երկար տարիներ խաղացել է «Ի՞նչ, որտե՞ղ, ե՞րբ» հեռուստաշոուի հայաստանյան տարբերակում։ Երկու անգամ իր գլխավորած թիմը դարձել է խաղի հաղթող։
2018 թվականի սեպտեմբերի 23-ին կայացած Երևանի ավագանու արտահերթ ընտրությունների արդյունքում «Բարգավաճ Հայաստան կուսակցության համամասնական ցուցակով ընտրվել է Երևան քաղաքի ավագանու անդամ ։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել Բարգավաճ Հայաստան կուսակցության համապետական ցուցակով ։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:ԲՀԿ անդամներ Կատեգորիա:Երևանի ավագանու 4-րդ գումարման անդամներ Կատեգորիա:Հայ քաղաքական գործիչներ Կատեգորիա:Հայ բժիշկներ
Օստրոուշկի
Օստրոուշկի (Остроушки), գյուղ Ուկրաինայի Սումիի մարզի Շոստկայի շրջանում։
2001 թվականի տվյալներով Օստրոուշկի գյուղում բնակվել է 160 մարդ ։
Աշխարհագրական դիրք
Օստրոուշկի գյուղը գտնվում է Դեսնա Վիտ գետի հունի ձախ ափին, 2 կմ հեռավորության վրա՝ Պոգրեբկի գյուղը, հակառակ ափին՝ Չեռնացկոե և Կոման շրջանի Նովգորոդ-Սևերսկի գյուղերը։ Գետն այս վայրում ուժեղ ոլորուն է ծովածոցերով և լճերով։
Տնտեսություն
Գյուղում կա կաթնամթերքի ֆերմա։
Հիշարժան վայրեր
Խորհրդային զինվորների եղբայրական գերեզման։
Արտաքին հղումներ
Կատեգորիա:Ուկրաինայի Սումիի մարզի Շոստկայի շրջանի բնակավայրեր Կատեգորիա:Ուկրաինայի գյուղեր
Ֆոքսի էֆեկտ
Ֆոքսի էֆեկտ կամ Դոկտոր ֆոքսի էֆեկտ (Dr. Fox effect), սոցիալական հոգեբանության փորձարարական գիտափորձ, հոգեբանական ազդեցության արդյունք, որը ցույց է տվել, որ բանախոսի վաստակը, արտահայտչականությունը և տպավորիչ խոսքը կարող է ավելի կարևոր լինել, քան նրա մատուցած ինֆորմացիան և ամբողջովին քողարկել դասախոսության անարդյունավետ, անբովանդակ լինելը։ Այն վարկածը, որ եթե հետազոտողը չափազանց դրական տպավորություն է թողնում հետազոտության մասնակիցների վրա, ապա դա կարող է առաջացնել չափազանց մեծ լավատեսություն, վստահություն, ոչ քննադատական վերաբերմունք, հաստատվել է 1970 թվականին Հարավային Կալիֆոռնիայի համալսարանի բժշկական քոլեջում անցկացված գիտափորձով, որը հրապարակվել է 1973 թվականին ։
Հակոբ Անտոնյան (այլ կիրառումներ)
Հակոբ Անտոնյան անուն-ազգանունը կարող է վերաբերել՝
Ֆոքսի էֆեկտ
Հաստատվել է, որ բանախոսելու տաղանդը կարող է քողարկել ոչ միայն դասախոսության ցածր որակը, արհեստականությունը և անբովանդակ լինելը, այլ նաև, ուսանողներին կարող է թվալ, որ ինչ-որ բան են սովորել։ Որոշ կրթական համակարգերում ուսանողները գնահատում են դասախոսներին և դասախոսության որակը։ Ֆոքսի էֆեկտի հիպոթեզի հաստատումը կարևոր նշանակություն ունի այդ գնահատականները զգալիորեն ճշգրտելու գործում։
Ֆոքսի էֆեկտը վկայում է նաև հոգեբանական ուսումնասիրությունների ժամանակ վերապահումների մեծ հավանականության մասին, երբ գիտափորձի մասնակիցները դրականորեն են գնահատում հոգեբանին և չափազանց վստահությամբ են վերաբերվում նրան։ Դրան նպաստում է հետազոտության ընթացքում հոգեբանի հանգստությունը, ավելորդ էքսպրեսիաներից կամ զգացմունքներն արտահայտելուց խուսափելը։
Դոկտոր Ֆոքսի գիտափորձ
Ֆոքսի էֆեկտ անվանումը կապված է 1970 թվականին Հարավային Կալիֆոռնիայի համալսարանում անցկացրած մի դասախոսության հետ։ Դասախոսության թեման էր «Խաղերի տեսության կիրառումը բժշկական կրթության մեջ» (Mathematical Game Theory as Applied to Physician Education.) : Դասախոսությունը գիտափորձ էր, որն իրականացրել են Դոնալդ Նաֆթուլինը, Ջոն Վեյրը և Ֆրանկ Դոննելլին ։ Նրանց նպատակն էր պարզել, թե որքանով է իմաստավորված ուսանողների կողմից դասախոսներին գնահատելը։ Դասախոսության նյութը Scientific American ամսագրում հրապարակված «Խաղերի տեսության» մասին բարդ, բայց ըմբռնելի գիտահանրամատչելի հոդվածն էր ։ Բանախոսության համար պատրաստված նյութի մեջ այդ հոդվածից կային որոշ արտահայտություններ, մտքեր, բայց ո՛չ իմաստը։ Այդ մտքերը խառնված էին առարկայի հետ կապ չունեցող ասոցիացիաների հետ, որոնք զուտ բանավոր մակարդակով կարող էին թվալ նյութի հետ կապ ունեցող։
Հիպոթեզ և նպատակ
Հետազոտության հիպոթեզը կայանում է հետևյալում։ Տպավորիչ դասախոսությունը կարող է գոհացնել անգամ փորձված մասնագետներին չնայած դասախոսության անմիտ, հակասական և անիմաստ բովանդակությանը։ Պարզել ուսանողների կողմից դասախոսներին գնահատելու օբյեկտիվությունը։
Մեթոդ
Դասախոսությունը կարդալու էր պրոֆեսիոնալ դերասան, ում խոսքը և արտաքինը վստահություն էին ներշնչում։ Բարձր վարկանիշով իմիջ ապահովելու համար նրան ներկայացրին իբրև Ալբերտ Այնշտայնի անվան բժշկական քոլեջի դոկտոր Մայրոն Ֆոքս, որը Ֆոն Նեյմանի աշակերտն է և հեղինակություն է վայելում Մարդու վարքագծի մոդելավորման մեջ մաթեմատիկայի կիրառման բնագավառում։ Դասախոսության մեթոդը ընտրված էր կրթության մեջ լայնորեն տարածված ձևաչափով, երբ դասախոսության մեծ մասը նվիրվում է ուսանողների հարց ու պատասխանին   ։ Դոկտոր Ֆոքսի դասախոսությունը տևեց 1 ժամ, որից հետո 30 րոպե տրամադրվեց հարց ու պատասխանին։
Դոկտոր Ֆոքսը իրականում ոչինչ չէր հասկանում դասախոսության թեմայից։ Ելույթի բովանդակությունը կառուցված էր գիտական ոճով, սակայն թեմային չէր համապատասխանում, անավարտ էր, հակասական և նեոլոգիզմներով լեցուն։ Այնուամենայնիվ որևէ կասկած չհարուցեց։ Նա այնքան վստահ էր խոսում, կատակում էր և այնպես վարպետորեն էր ասոցիացիաները խառնում, որ ունկնդիրների մոտ տպավորություն էր ստեղծվել, որ իրենց առաջ ելույթ է ունենում փայլուն գիտնական ։
Ունկնդիրներ
Փորձարկումը կատարվել է երեք խմբերի հետ. Գիտափորձի ավարտից բոլոր փորձարկվողներին հայտնվել է դասախոսության էությունը, սակայն նույնիսկ դրանից հետո էլ նրանք շարունակում էին համարել, որ դոկտոր Ֆոքսը դասախոսության նյութի նկատմամբ հետաքրքրություն է արթնացրել և ավելին իմանալու ցանկություն է առաջացրել ։
Արդյունքներ
Առաջին դասախոսության ավարտից հետո 11 ունկնդիրները, որոնք բարձրակարգ մանկավարժներ էին, ստանդարտ հարցաթերթիկներում գերազանց գնահատական տվեցին Դոկտոր Ֆոքսին ։ Ունկնդիրները Դոկտոր Ֆոքսի դասախոսության վերաբերյալ անկետայի հարցերին այսպես էին պատասխանել. Հոգեբանների, հոգեբույժների, սոցիալական աշխատողների համար կարդացված դասախոսության արդյունքները գրեթե չէին տարբերվում մանկավարժների արդյունքներից (ընդամենը 55 հոգի) և հաստատեցին առաջադրված հիպոթեզը։ Սա, իհարկե, վաղեմի պատմություն է, սակայն խորհելու տեղիք է տալիս, հատկապես Նաֆթուլինի տրամադրած տեսանյութերը դիտելիս ։
Եզրակացություն
Որոշ հետազոտողներ համանման գիտափորձեր են կատարել և հաստատել են, որ դասախոսից ստացած ոչ վերբալ տեղեկույթը էականորեն ազդում է ունկնդիրների նյութի ըմբռնմանը։
Ֆոքսի էֆեկտի գիտափորձի կազմակերպիչների եզրակացությունները նեղ, միայն մանկավարժական հոգեբանության շրջանակներն են կատարել։ Դոկտոր Նաֆթուլինը ենթադրեց, մանկավարժները դերասանական ունակություններով պետք է օժտված լինեն, որ ուսանողները լավ ըմբռնեն նյութը։
Սակայն հետազոտության արդյունքները առավել բարդ սոցիալական երևույթները հասկանալու հնարավորություն է տալիս։ Օրինակ, որոշ քաղաքական և կրոնական առաջնորդների ազդեցությունը իրենց հետևորդների վրա բացատրելու համար։ Իրավիճակային առումով միանման են. անիմաստ, չկապակցված և հետևորդների համար բացարձակապես ոչ պետքական հայացքները դառնում են կյանքի իմաստ միայն իրենց մատուցման ձևից ելնելով, այլ ոչ թե բովանդակության համար։
Ֆոքսի էֆեկտին նպաստող պայմաններ
Դոկտոր Ֆոքսի էֆեկտը կգործի կամ ունկնդիրները կամ մասնակիցները ելույթ ունեցողի խոսքը հալած յուղի տեղ կընդունեն, եթե.
Ինչպես պաշտպանվել Ֆոքսի էֆեկտից
Ֆոքսի էֆեկտի ազդեցությունից խուսափելու համար ուշադիր լինելն այնքան էլ չի գործում։ Կարելի է.
Այլ բնագավառներում
Դերասանական և հռետորական տաղանդով օժտված մարդիկ կարող են իրենց տաղանդով հզոր ազդեցություն ունենալ այլ մարդկանց վրա։ Դոկտոր Ֆոքսի էֆեկտով է բացատրվում բազմաթիվ բանախոսների հաջողությունը, որոնք բարեհամբույր, գրավիչ տոնով, փորձագետի ոճով գիտականանման անհեթություններ են ասում։ Բազմաթիվ կեղծ դասախոսություններ, տեսահոլովակներ, հոդվածներ և գրքեր հեղինակություն են ձեռք բերել դոկտոր Ֆոքսի էֆեկտի միջոցով։ Բազմաթիվ կազմակերպություններ, օրինակ, տոտալիտար ապակառուցողական աղանդները, դիանեմիկայի նման փսիխոկուլտերը (հոգեթերապիայի և հոգեբանական ուսուցման) զանգվածային դասախոսություններով իրենց շարքերն են ներգրավում նորանոր անդամներ։ Դոկտոր Ֆոքսի էֆեկտի մասին գիտելիքները հնարավորություն են տալիս հասկանալ, թե ինչու է մարդկանց ներգրավման այդ մեթոդը արդյունավետ գործում։
Հղումների կրկնօրինակման տեսություն
Ֆոքսի էֆեկտի երևույթը նոր երանգ է ստացել, երբ բացահայտվեց, որ գիտական մեջբերումների 80%-ը հեղինակները չեն կարդում, այլ դրանք արտագրում են ուրիշ հոդվածներում բերված գրականության ցանկերից ։ Եվ դա պատահական չէ, քանի որ հոդվածի հրապարակումը կախված է հղումների քանակից։ Հետևաբար գիտական մեջբերումները չեն կարող համարվել հոդվածագրի անկախ գնահատականի և որակյալ մեջբերում լինելու ապացույց, այլ կարող է լինել մեկ ուրիշ հեղինակի ընտրած մեջբերման կրկնօրինակում։ Հղումների կրկնօրինակման արդյունքում այն հոդվածը, որից հղում է կատարվել, կրկին հղվելու ավելի մեծ հնարավորություններ ունի, իսկ երբ նրան կրկին հղեն, ապա այն կունենա է՛լ ավելի շատ հղումներ ունենալու շանսեր։ Այս շղթայական ռեակցիայի շնորհիվ հոդվածը կարող է դառնալ շատ հղվող` անկախ նրա բովանդակությունից։ Գիտնականի հեղինակության աստիճանը որոշվում է նրա հոդվածներին արված հղումների քանակով։ Հետևաբար, գիտնականը կարող է հեղինակություն ձեռք բերել, անկախ իր աշխատանքի բովանդակությունից ։ Սա տարօրինակ է թվում, քանի որ դժվար է պատկերացնել, որ ոչինչ չիմացող մարդը կարող է հեղինակություն ձեռք բերել։ Դոկտոր Ֆոքսի դասախոսությունները ցույց են տալիս, որ դա իրո՛ք հնարավոր է։ Այս վաղուց մոռացված գիտափորձը հիմնավորում է հղումների տեսության վերաբերյալ եզրակացությունները ։
Տեսանյութեր
Կատեգորիա:Հոգեբանական գիտափորձեր Կատեգորիա:Մանկավարժական հոգեբանություն Կատեգորիա:Սոցիալական հոգեբանություն
Լոմացո
Լոմացո (Lomazzo), կոմունա Իտալիայում, Լոմբարդիա մարզի Կոմո գավառում ։ Բնակչությունը հասնում է 8291 մարդու, 2004 թվականի մարդահամարի տվյալների համաձայն։ Հեռախոսային կոդն Է 02, իսկ փոստային ինդեքսը 22074։
Կոմունայի հովանավոր սրբերն են Պավիայի սուրբ Կյուրոսը և Վիտուսը։ Տոնը նշվում է դեկտեմբերի 9-ին։
Պատմություն
Ավելի քան հազար տարի քաղաքը հարավից հյուսիս երկու մասի բաժանող կենտրոնական փողոցը սահմանն է եղել Կոմո և Միլան գավառների միջև։ Մինչև 16-րդ դարը փողոցն անցնելու համար գանձվել է մաքսատուրք։ Այս բաժանումն առաջացել է այն ժամանակաշրջանում, երբ Լոմացոն բնակեցվել է լանգոբարդների կողմից, որոնք բնակություն են հաստատել տեղացիներից առանձին։ Ավելի ուշ, երբ նրանք ընդունել են կաթոլիկություն, նրանք ենթարկվել են Միլանի թեմին, մինչդեռ Լոմազիոյի մնացած բնակիչները Կոմո թեմի մաս են կազմել։
Գվելֆների և գիբելիների միջև քաղաքացիական ընդհարումների ժամանակ Լոմացոն համարվել է չեզոք տարածք։ Այստեղ տեղի է ունեցել երկու խմբակցությունների դեսպանների հանդիպումը և հայտարարվել է զինադադար։ 1249 թվականին կնքվել է խաղաղության պայմանագիր, սակայն պատերազմը շուտով վերսկսվել է։
Լոմասիոն միավորվել է մեկ կոմունայի մեջ 1816 թվականին։
2017 թվականին Լոմացիոյում բնակվել է 9959 մարդ։
Ծանոթագրություններ
Կատեգորիա:Իտալիայի բնակավայրեր
Բյուրգշթաթ
Բյուրգշթաթ (Bürgstadt), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Ենթակա է Էրֆտալի կառավարությանը։ Բնակչությունը կազմում է 4220 մարդ (2010 թվական, դեկտեմբերի 31) ։ Զբաղեցնում է 17,39 կմ² մակերես։ Պաշտոնական կոդ՝ 09 6 76 116։
Բերձորի ճակատամարտ (հոկտեմբեր, 1992)
Բերձորի ճակատամարտ, ռազմական գործողություն Արցախյան պատերազմի ընթացքում՝ 1992 թվականի հոկտեմբերի 1-19։ Նախաձեռնվել էր Ադրբեջանի ազգային բանակի կողմից Լաչինի միջանցքի վերահսկումը վերադարձնելու նպատակով։ Մինչ այդ հայկական կողմը ազատագրել է Բերձորը և մարդասիրական միջանցք բացել 1992 թվականի մայիսի 18-ին։
Թոփաղաջ լեռան վրա տեղակայված հենակետերով ադրբեջանական զինուժը վերահսկում էր Բերձորի (Լաչին) և Քաշունիքի (Կուբաթլու) տարածքները և ուներ դիրքային առավելություն Արցախի հայկական զինված ուժերի նկատմամբ։ Հոկտեմբերի 12-ի առավոտյան ՊԲ ջոկատները սկսել են ադրբեջանական զինուժի ճնշման գործընթացը, որը ավարտվել է նույն օրը ուշ գիշեր։ Թեժ մարտերի ընթացքում ՊԲ ուժերին հաջողվում է ազատագրել կարևորագույն դիրքեր և ադրբեջանցիներին ստիպել նահանջել Կուբաթլուի շրջանի խորքը։ Ռազմական գործողության ժամանակ Ադրբեջանի Զինված ուժերը ունեցել են զինտեխնիկայի և մարդկային զգալի կորուստներ, իսկ հայկական կողմը Հադրութ-Գորիս ուղղությամբ բացել է ՀՀ-ն ԼՂՀ-ին կապող ճանապարհ ։
Ծանոթագրություններ
Լաչինի Կատեգորիա:Արցախյան պատերազմի ռազմական գործողություններ Կատեգորիա:1992 հոկտեմբեր Կատեգորիա:Բերձոր
Անահտական լեռնանցք
Անահտական լեռնանցք (Սարդարի աղբյուրի լեռնանցք), լեռնանցք Մեծ և Փոքր Մասիսների միջև՝ Ակոռի գյուղի մոտ՝ ծովի մակարդակից 2727 մ բարձրության վրա։ Թամքոցաձև քարքարոտ մակերևույթը տեղ-տեղ ծածկված է թփուտամացառուտներով։ Կան ստորերկրյա ջրերի ելքեր։ Անահտական լեռնանցքով է անցնում Երևան-Մակու ճանապարհը։
Անվան ստուգաբանություն
Անվանումն առաջացել է վաղ անցյալում այստեղ գտնված Անահիտ աստվածուհու տաճարի անունից։ Եղել է Երևանի խանության կառավարիչների՝ սարդարների ամառանոց (այստեղից՝ նրա 2-րդ անվանումը)։
Կատեգորիա:Լեռնանցքներ այբբենական կարգով Կատեգորիա:Թուրքիայի աշխարհագրություն
Դոմանովո (գյուղ, Մոնաստիրշչինսկի շրջան)
Դոմանովո (Доманово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 58 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Ցուցամատ
Ցուցամատ (digitus secundus), ձեռքի երկրորդ մատը։ Գտնվում է բութ մատի և միջնամատի միջև։ Սովորաբար ամենազգայուն և արագաշարժ մատն է։ Ցուցամատը որոշ մարդկանց մոտ մատնեմատից կարճ է, մյուսների մոտ՝ երկար։
Ցուցամատի ամենակարևոր ֆունկցիաներից մեկը մատնացույց անելն է (որից էլ անունը)։ Չնայած տարբեր մշակույթներում ցուցամատով մատնացույց անելը համարվել է վիրավորական և դրա փոխարեն օգտագործվել են միջնամատը (հին հույներ) կամ բութ մատը (ասիական երկրներ)։
Ցուցամատով կանչելը համարվում է վիրավորական ժեստ։
Ծանոթագրություններ
Կատեգորիա:Մատներ
Քենի Ռոջերս
Քենի Ռոջերս (Kenny Rogers,  ), ամերիկացի երգիչ և կինոդերասան, քանթրի երաժշտական ժանրի պատմության մեջ ամենահաջողակներից մեկը։ Նրա ստեղծագործությունը գտնվում է քանթրիի և փոփ երաժշտության եզրին, իսկ ամենահայտնի ձայնագրությունները դանդաղ սիրային բալլադներն են։
Կենսագրություն
Ծնվել է 1938 թվականի գոստոսի 21-ին, Տեխաս նահանգի Հյուսթոն քաղաքում։ Եղել է ութ երեխաներից՝ չորրորդը։
1950-ականների կեսերից մասնակցություն է ունեցել տարբեր վոկալ խմբերում, որոնք կատարում էին ջազի, ռոքի և ռիթմ ու բլյուզի տարբեր ոճերում մեղեդիներ, ամենահաջողվածը դրանցից եղել է քանթրի ռոք եռյակը «The First Edition» (1967-1976): Այդ խմբի քլուզվելուց հետո կենտրոնացել է մենահամերգային կարիերայի վրա, ինչի սկիզբն է դրել «Lucille» (1977) սինգլի՝ վինիլային ձայներիզի աղմկոտ հաջողությունը, որը զբաղեցրել է առաջին տեղը շուրջ տասներկու երկրներում (Ներառյալ Մեծ Բրիտանիան) և շահել «Գրեմմի» մրցանակ՝ քանթրի ոճում տղամարդու լավագույն վոկալի համար։
1980 թվականին կատարել է Լայոնել Ռիչիի «Lady» բալլադը, որը դարձել է նրա կարիերայի ամենառեկորդային վաճառքն ապահոված ձայնագրությունը՝ վեց շաբաթ գլխավորելով Billboard Hot 100 վաճառքի աղյուսակի վերևի հորիզոնականը։ Հաջորդ մի քանի տարիների ընթացքում Ռոջերսը շարունակել է համագործակցել Ռիչիի (սինգլ «Տարիների ընթացքում», 1981) և այլ փոփ աստղերի հետ։ 1983 թվականին նա ձայնագրել է զուգերգեր քանթրի ժանրի երգչուհիներ Շինա Իսթոնի («Մենք այս երեկո ունենք») և Դոլլի Փարթոնի («Կղզիները հոսքի մեջ») հեղինակները՝ Bee Gees, 1-ին տեղ ԱՄՆ-ում) հետ։
Բրեուսովսկի գյուղական խորհուրդ (Կոզելշչինսկի շրջան)
2001 թվականի տվյալներով Բրեուսովսկի գյուղական խորհրդում բնակվում էր 1464 մարդ։ Խորհրդում կա 7 բնակավայր։
Արտաքին հղումներ
Կատեգորիա:Ուկրաինայի բնակավայրեր
Քենի Ռոջերս
Ընտանիք
Նա պաշտոնապես ամուսնացել է հինգ անգամ՝
Արտաքին հղումներ
Կատեգորիա:Երաժիշտներ այբբենական կարգով Կատեգորիա:Ամերիկացի երգիչներ Կատեգորիա:«Գրեմմի» մրցանակի դափնեկիրներ
Մարդկային արյունը ջուր չէ
«Մարդկային արյունը ջուր չէ» (Кров людська — не водиця), 1960 թվականի խորհրդյաին գեղարվեստական ֆիլմ, որը նկարահանել է ռեժիսոր Նիկոլայ Մակարենկոն Կիևի Ա. Դովժենկոյի անվան կինոստուդիայում գրող Միխայիլ Ստելմախի համանուն վեպ-էպոպեայի հիման վրա։
Ֆիլմ-եռերգության առաջին ֆիլմն է, որի մաս են կազմում «Մարդկային արյունը ջուր չէ», «Դմիտրո Գորիցվիտ», «Մարդիկ ամեն ինչ չգիտեն» ֆիլմերը։
Ֆիլմի պրեմիերան կայացել է 1960 թվականի սեպտեմբերին։
Սյուժե
Ֆիլմի գործողությունները տեղի են ունենում Ռուսաստանի քաղաքացիական պատերազմի ավարտից հետո։ Նրանում արտացոլված են հեղափոխությունից հետո գյուղացու կյանքում իր տեղի ցավալի որոնումները, քաղաքացիական պատերազմի տարիներին նորի հանդեպ վախը։
Ուկրաինական գյուղում, ի պատասխան կուլակային և կալվածատիրական հողերի բաժանման, կուլակներն ու խորհրդային իշխանության թշնամիները արյունոտ հաշվեհարդար են կազմակերպել գյուղացիների նկատմամբ։
Արտաքին հղումներ
Կատեգորիա:Խորհրդային ֆիլմեր Կատեգորիա:Ա. Դովժենկոյի անվան կինոստուդիայի ֆիլմեր Կատեգորիա:1960 ֆիլմեր Կատեգորիա:Խորհրդային դրամա ֆիլմեր Կատեգորիա:Խորհրդային պատմական ֆիլմեր Կատեգորիա:Բնօրինակում անաղբյուր հոդվածներ